《欧阳公所蓄石屏》
宋代·苏辙

石中枯木双扶疏，粲然脉理通肌肤。
剖开左右两相属，细看不见毫发殊。
老樗剥落但存骨，病松憔悴空留须。
丘陵迤逦山麓近，云烟澹ъ风雨余。
我惊造物巧如此，刻画琐细供人须。
公家此类尚非一，客至不识空嗟吁。
案头紫云抱明月，床上寒木翻饥乌。
赋形简易神自足，鄙弃笔墨嗟勤劬。
天工此意与人竞，杂出变怪惊群愚。
世间浅拙无与敌，比拟赖有公新书。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。